ทิ้งสื่อสารเก็งกลุ่มปตท. ดักข่าวดีมาบตาพุดวันนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — เก็งกำไรหุ้นเกี่ยวข้องกับมาบตาพุดสนั่น พลังงานปูนซิเมนต์ไทยสดใส รอมติ ครม.วันนี้ กลุ่มสื่อสารกลับบ้านเก่า ปิดรับประมูล 3จี ไร้เงา SAMART ทิ้งหุ้นหนีตาย
นักลงทุนแห่เข้าเก็งกำไรหุ้นกลุ่มที่จะได้รับประโยชน์จากการประชุมคณะรัฐมนตรี (ครม.) ในวันที่ 31 ส.ค. โดยเฉพาะกลุ่มพลังงานตามการคาดการณ์ว่า โรงแยกก๊าซหน่วยที่ 6 ของบริษัท ปตท. (PTT) และโครงการของบริษัท ปูนซิเมนต์ไทย (SCC) จะสามารถเดินเครื่องลงทุนได้ตามปกติในไม่ช้านี้ 
ทั้งนี้ หุ้นกลุ่ม ปตท.นำตลาด โดย PTT ปิด 263 บาทเพิ่มขึ้น 5 บาทหรือ 1.94% SCC ปิด 278 บาทเพิ่มขึ้น 5 บาท รวมถึงบริษัท โตโยไทย คอร์ปอเรชั่น (TTCL) บวก 1.05 บาทหรือ 14.19% ปิดที่ 8.45 บาท ด้วยมูลค่าการซื้อขายหนาแน่น 322 ล้านบาท ในฐานะผู้รับเหมาโครงการของกลุ่ม ปตท. และ SCC
ขณะที่หุ้นกลุ่มสื่อสารเก็งกำไรหุ้นที่มีข่าวว่าจะยื่นประมูลใบอนุญาตคลื่น 3จี มาหลายสัปดาห์ ซึ่งวานนี้ปิดรับซองประมูล ปรากฏว่ามีผู้ยื่นเพียง 4 ราย โดยไม่มีบริษัทในกลุ่มสามารถคอร์ปอเรชั่น (SAMART) อย่างที่ผู้บริหารให้สัมภาษณ์ก่อนหน้านี้ ทำให้นักลงทุนตกใจทิ้งหุ้น SAMART ร่วงหนักในช่วงบ่าย 5% ปิดที่ 8.25 บาท รวมถึงขายหุ้นในกลุ่มออกเมื่อหมดข่าวดี
นักวิเคราะห์ บล.พัฒนสิน กล่าวว่า หุ้นกลุ่ม ปตท.ฟื้นได้เพราะเก็งข่าว ครม.วันนี้ ทำให้โรงแยกก๊าซที่ 6 และโครงการของ SCC จะหลุดจากกิจการร้ายแรง
ส่วนการประมูล 3จี คาดว่าบริษัท แอดวานซ์ อินโฟร์ เซอร์วิส (ADVANC) และบริษัท โทเทิ่ล แอ็คเซ็ส คอมมูนิเคชั่น (DTAC) จะเป็นผู้ชนะ ทำให้มีโอกาสที่รายได้จากการ บริการข้อมูลส่วนอยู่ที่ 2631% ของรายได้รวมจาก 17.19% ขณะที่ต้นทุนจะลดลงมาอยู่ที่ 1923% จากเดิม 21.25% ในปี 2560